hotchpotch/miracl-hf-unified huggingface dataset:
Amy Acuff
Amy Lynn Acuff (s. 14. heinäkuuta 1975 Fort Arthur, Texas) on yhdysvaltalainen yleisurheilija, joka kilpailee korkeushypyssä. Hän on toiminut myös mallina. Acuff voitti kultaa universiadeista 1997 tuloksellaan 198 senttimetriä ja on osallistunut olympialaisiin viidesti vuosina 1996–2012. Hän on sijoittunut olympialaisissa parhaimmillaan neljänneksi, vuonna 2004. Ulkoratojen MM-kilpailuissa hän on ollut kahdeksas Göteborgissa 1995 ja Helsingissä 2005 sekä sisäratojen MM-kilpailuissa neljäs Lissabonissa 2001 ja kuudes Valenciassa 2008. Hän sai nuorten MM-kilpailuissa pronssia Lissabonissa 1994 tuloksella 188.
Acuffin korkeushyppyennätys on 201 senttimetriä, jonka hän hyppäsi Zürichissä vuonna 2003.
Acuff on toiminut myös mallina ja on esiintynyt muun muassa Playboyn kannessa. Hän on naimisissa seiväshyppääjä Tye Harveyn kanssa.
2200-luku
2200-luku on tuleva vuosisata, joka käsittää vuodet 2200–2299. Se on kolmannen vuosituhannen kolmas vuosisata.
Breakaway (Kelly Clarksonin albumi)
Breakaway on yhdysvaltalaisen laulajan, Kelly Clarksonin toinen studioalbumi, joka julkaistiin 30. marraskuuta 2004. Albumi voitti kaksi Grammy-palkintoa vuoden 2006 Grammy-gaalassa: ”Best Pop Vocal Album” ja ”Best Female Pop Vocal Performance” kappaleesta ”Since U Been Gone”.
Albumi debytoi kolmannella sijalla Billboard 200 -listalla. Albumi on myynyt Yhdysvalloissa 6 × platinaa. Se on Clarksonin eniten myynyt albumi yli kuudella miljoonalla myydyllä kopiolla pelkästään Yhdysvalloissa.
Hyvinkää Ringette
Hyvinkää Ringette on hyvinkääläinen ringetteseura, jonka edustusjoukkue pelaa ringeten SM-sarjassa. Hyvinkää Ringette on voittanut historiansa aikana kaksi suomen mestaruutta (-95 ja -97) sekä kolme hopeaa (-92,-93 sekä -96). Edellä mainitut tulokset saavutettiin "Jää-Ahmat Ringette" nimellä.
Ringette rantautui Hyvinkäälle keväällä 1984, jolloin tuolloin Hyvinkään Jää-Ahmojen C-69 juniorijoukkueen toimihenkilöt Lasse Ahokas, Asko Eloranta ja Jorma Peurala järjestivät ensimmäiset harjoitukset Puolimatkan kentällä. Kolmikko oli tutustunut lajiin, kun heidän valmentamansa jääkiekkojuniori-joukkue oli ollut turnausmatkalla Tuusulassa ja toisella kentällä pelattiin ringetteä.
Ringettetoiminta alkoi virallisesti nimellä Jää-Ahmat Ringette, kun 9. syyskuuta 1985 Hyvinkään Jää-Ahmat hyväksyi kokouksessaan ringeten jääkiekkoseuran alaiseksi.
Lajin nousu Hyvinkäällä oli nopeaa ja jo kaudella 1992-1993 seuralla oli viisi joukkuetta. Naisten edustusjoukkue, sekä B-,C-,D- ja E-juniorit. Jää-Ahmat Ringeten kukoistusaika osui 90-luvun puoliväliin, jolloin edustusjoukkue voitti Suomen Mestaruuden kahdesti ja sijoittui kolme kertaa hopealle.
Kauden 1998-1999 aikana Jää-Ahmat Ringeten toimihenkilöt alkoivat puuhaamaan erkanemista jääkiekkoseurasta omaksi yhdistyksekseen. Erkaneminen tapahtui lopulta tammikuussa 1999, jolloin perustettiin Hyvinkää Ringette ry. Toiminta jatkui kuitenkin Jää-Ahmoista tutulla linjalla ja Hyvinkää Ringette onkin noussut kauteen 2009 mennessä jäsenmäärältään maamme toiseksi suurimmaksi ringetteseuraksi.
Lisäksi Hyvinkää Ringette järjestää joka vuosi ringettekoulua, joka on tarkoitettu lajin aloittaville harrastajille.
Kia Soul
Kia Soul on Kian valmistama pieni tila-auto, joka lanseerattiin vuonna 2008 ja tuli myyntiin seuraavana vuonna. Mallin saa 1,6- ja 2,0-litraisilla bensiinimoottoreilla tai 1,6 litran dieselmoottorilla.
Autosta on myös malliversio Kia Soul EV, joka on sähköakkuun pohjautuva sähköauto.
Fránchthin luola
Fránchthin luola (myös "Frankhthin luola", ) on Kreikassa Peloponnesoksella Argoliin niemimaalla sijaitseva luola, josta on tehty varhaiskivikautisia metsästykseen, keräilyyn, kalastukseen ja maanviljelyyn liittyviä löytöjä. Luolassa asuttiin ajoitusten mukaan noin 20000–3000 eaa. Luola sijaitsee Ermionídan kunnassa Koiládan ja Paralía Foúrnonin kylien lähellä olevassa kukkulassa.
Fránchthin luolassa on tehty tutkimuksia, joiden avulla voidaan yrittää rakentaa kuvaa varhaisesta kivikautisesta elämästä Balkanilla. Tehtyjen ajoitusten mukaan luola asutettiin myöhäispaleoliittisella kaudella 37000–30000 eaa. ja hylättiin keskineoliittisella kaudella 3000 eaa. Luolan varhaisimmat asukkaat lienevät olleet tyypillisiä myöhäispaleoliittisia metsästäjä-keräilijöitä.
Luolan varhaisin kerrostuma osuu jääkauden loppuvaiheeseen aikaan noin 23000–11000 eaa. Elämä oli samanlaista kuin muuallakin, keräiltiin villejä kasveja, metsästettiin, kalastettiin jne ja luultavasti liikuttiin vuodenaikojen mukana. Tuolloin keräiltiin villiä viljaa, palkokasveja ja pähkinöitä sekä metsästettiin. Työkalut olivat mm. luusta, kvartsista ja piikivestä. Ilmasto lämpeni 11000–9000 eaa. jolloin maisemaan ilmestyi puita. Metsästäjät metsästivät paleoliittisella kaudella mm. biisoneja ja villejä saksanhirviä.
Noin 11000 eaa. ilmestyivät luolan asukkaiden ruokavalioon mm. pistaasipähkinät, manteli ja linssit, 10500 eaa. villiohra ja villivehnä. Näihin aikoihin maanviljely kehittyi Lähi-idässä. 7300 eaa. herne ja villipäärynä. Nämä saattavat viitata varhaisin yhteyksiin muualle, ehkä Vähään-Aasiaan ja ehkä jopa pohjimmiltaan Lähi-itään tai sitten näiden syötävien kasvien ilmestymiseen kasvillisuus- ja ilmastonmuutosten tuomina. Kaksi edellä mainituista kasveista kasvaa Vähä-Aasiassa. Noin 8300 eaa. alkanut pienriistaan ja keräilyyn nojaava mesoliittikausi toi luultavasti keräiltävän ravinnon monipuolistumisen.
Noin 7250 myöhäismesoliitin alussa tai 6500 eaa. ilmestyi 80 km päästä Melokselta tuotu obsidiaani tänne. Obsidiaanista saa työstettyä hyviä kivityökaluja ja -aseita. Mainittakoon, että samoihin aikoihin Lähi-Idässä ja Vähä-Aasiassa käytiin laajaa obsidiaanikauppaa. Villiohra ja villivehnä yleistyivät vuoden 7000 eaa. jälkeen. Luolaan ilmestyi noin 6500 eaa. myös runsaasti kalanluita, joka viittaa luolan asukkaiden liikkuneen kaukana merellä.
Merenkulku enteili neoliittisen ajan merkkien leviämistä Fránchthin luolan seuduille noin 6000 eaa. Neoliittinen aika toi maanviljelyn ja karjanhoidon.
Old Loves Die Hard
Old Loves Die Hard on saksalaisen progressiivista rockia soittavan yhtyeen Triumviratin neljäs albumi. Se äänitettiin Kölnissä EMI:n Electrola Studiolla alkuvuodesta 1976. Äänittäjinä toimivat Wolfgang Thierbach ja Werner "Takkihoh" Kopal. Raidan 3 lauluosuudet äänitettiin Studio N:llä Kölnissä ja vuonna 2002 julkaistun uudelleen masteroidun CD:n bonusraidan "Take A Break Today" äänitykset tehtiin Capitol Studioilla Los Angelesissa lokakuussa 1975.
Lähes kaikki kappaleet on jälleen säveltänyt kosketinsoittaja Jürgen Fritz, yhdessä mukana on ollut rumpali Hans Bathelt ja kahdessa yhtyeen uusi laulusolisti, brittiläinen Barry Palmer, joka korvasi edellisen levyn jälkeen yhtyeestä lähteneen Helmut Köllenin. Levyllä avustajina kuullaan mm. kölniläistä lapsikuoroa.
Levy oli jälleen pieni menestys Yhdysvalloissa, mutta ei noussut 85. sijaa korkeammalle Billboardin top-100 listalla.
A-puoli:
B-puoli:
CD bonusraita:
Riian vanhakaupunki
Riian vanhakaupunki () on Riian historiallinen keskusta, joka sijaitsee Väinäjoen itäpuolella. Vanhakaupunki on kuuluisa vanhoista kirkoista ja katedraaleista, kuten Riian tuomiokirkosta ja Pyhän Pietarin kirkosta.
Vuonna 1980 Riian vanhankaupungin kadut suljettiin liikenteeltä, ja vain alueen asukkaat ja paikalliset jakeluajoneuvot olivat sallittuja vanhassakaupungissa ilman erillistä lupaa. Riian vanhakaupunki on osa Unescon maailmanperintökohteeksi luokiteltua "Riian historiallista keskustaa".
Custer Channel Wing
Custer Channel Wing on Willard Custerin vuonna 1929 patentoima siipimalli, jossa oli puoliympyrän muotoinen kanava moottorin kohdalla. Ideaa kehiteltiin vuosina 1940–1970, mutta lopulta malli päätyi museoon. Erikoisen muotoilun tarkoituksena oli ohjata potkurille menevä ilmavirta vain siiven yläpuolelle ja vähentää siten siiven yläpuolista ilmanpainetta. Paineen alentaminen sai aikaan että kone tarvitsi lyhyemmän nousu- tai laskeutumismatkan, ja kone nousi nopeammin. Idea oli varsin tehokas, mutta se ei kuitenkaan herättänyt paljon innostusta. Muotoilu toimi hitailla nopeuksilla, muttei suurilla (suihkumoottoreilla aikaansaaduilla) siiven ylä- ja alapuolisilla ilman nopeuseroilla, joilla se saattoi olla jopa vaarallinen.
Ensimmäinen sarjan lentokone CCW-1 joka oli yksipaikkainen ja kahdella 75 hv:n Lycoming O-145 moottorilla varustettu prototyyppi. Se suoritti ensilentonsa 12. marraskuuta 1942. Lento sujui muuten hyvin, mutta laskun jälkeen yksi laskutelineistä romahti. Lentokone on edelleen nähtävissä National Air and Space Museumissa.
CCW-1:stä kehitetty CCW-2 oli edeltäjästään kehitetty, tehokkaampi versio. Se suoritti ensilentonsa 3. heinäkuuta 1948 ja sitä testattiin noin sata tuntia.
CCW-3 ja CCW-4 nimiä ei koskaan käytetty.
1950-luvun alussa Custer Channel Wing yhtiön tavoitteena oli kehittää viisipaikkainen CCW-5 malli, joka oli tarkoitettu kaupalliseksi tuotteeksi. Ensimmäisen prototyypin suunnitteli Baumann Corporation ja sen rakensi Custer. Sen voimanlähteenä oli kaksi 225 hv:n Continental O-470 moottoria. Ensimmäinen lento tehtiin 13. heinäkuuta 1953.
Seuraavan mallin rakensi Custer Channel Wing Corpin tehdas. Kone lensi ensilentonsa 19. kesäkuuta 1964. CCW tuotannon toimitukset oli tarkoitus aloittaa vuonna 1965, mutta siihen ei koskaan päästy.
Yleiset ominaisuudet
Suorituskyky
Waking into Nightmares
Waking into Nightmares on yhdysvaltalaisen thrash metal -yhtye Warbringerin toinen studioalbumi, joka on julkaistu vuonna 2009. Albumin on tuottanut thrash metal -yhtye Exoduksen kitaristi Gary Holt. Levyn kansitaiteesta vastasi Dan Seagrave.
Bos
BOS tai bos voi tarkoittaa seuraavia asioita:
Ilkka Hämäläinen
Ilkka Olavi Hämäläinen (s. 16. lokakuuta 1989 Kouvola) on suomalainen näyttelijä ja kirjoittaja. Hän on näytellyt muun muassa TV2:n Parasta aikaa -sarjassa. Hän opiskelee näyttelijäksi teatterikorkeakoulussa Lontoossa. Kirjoittajana Hämäläinen on ollut puolustusvoimien Ruotuväki-uutislehden toimittaja. Hän on myös kirjoittanut Demi-lehteen. Syksyllä 2012 ilmestyi Hämäläisen ensimmäinen tietokirja "Kundiopas tytöille", joka on Tammen kustantama.
Vuosina 2010–2012 Hämäläinen juonsi kouvolalaisen Vappugospel-musiikkitapahtuman.
Raimo (artisti)
Raimo, oikealta nimeltään Mikko Rantamäki, on Espoon Olarista kotoisin oleva rap-artisti ja diplomi-insinööri. Raimo on tullut tunnetuksi omalaatuisesta, lähes epärytmiin räppäämisestään. Raimo on ensimmäisiä suomalaisen underground-rapin kehittäjiä ja häntä onkin kutsuttu suomiräpin kummisedäksi. Raimo on tehnyt yhteistyötä erityisesti muiden Olarista kotoisin olevien artistien, kuten MC Taakibörstan, Edu Kehäkettusen, Setä Koposen, Tuomion ja Koneen, Matka-Aapelin, Ässän, T-Murhan, Seyed Alin ja BJD:n kanssa.
Raimon tunnetuimpia kappaleita ovat muun muassa ”Kauluspaitoja”, ”Tää on Aluekeskus”, ”Von Fyllad” ja ”Ostarin Rokkitähti”. Raimon sanoituksissa keskeisessä osassa on Olari, Olarin ostoskeskuksella ”bostaaminen” (asiaton oleskelu) ja päihteiden, useimmiten kannabiksen käyttö. Raimo on julkaissut kolme albumia. Suomi Lyriikkaa Tuotanto mainosti aikanaan myös Raimon tulevaa "Citruunaisia Unelmia" -EP:tä, joka ei kuitenkaan koskaan ilmestynyt.
Känkkäränkkä
Känkkäränkkä on Mikko Alatalon ja Harri Rinteen säveltämä ja sanoittama lastenlaulu. Kappaleen levytti Alatalo ensimmäisen kerran vuonna 1981 albumilleen "Eläimiä suomalaismetsissä".
Laulu kertoo ilkeästä pikkunoidasta, joka villitsee lapsia kiukutteluun ja kiusantekoon. Känkkäränkkä on niin pieni, että aikuiset eivät pysty sitä näkemään.
Jope Ruonansuu on tehnyt kappaleesta parodisen version nimeltä "Menkkaränkkä", joka julkaistiin hänen albumillaan "Lomakiertue".
Laulun sankari, pikkunoita Känkkäränkkä, ei kuitenkaan ole Alatalo-Rinteen oma luomus, vaan sen keksi jo 70-luvun puolivälissä puheterapeutti ja lastenkirjailija Annami Poivaara. Hänen kirjoittamiaan Känkkäränkkä-satuja julkaistiin satukokoelmissa kuten "Unihiekkaa", "Unilintu" ja "Pikkunoita Känkkäränkkä". Poivaara muistelee: "Kirjoitin pienestä pahasta noidasta kolme kirjaa, joita Alatalon Mikko varmaan luki lapsilleen ja hahmo alkoi elää hänen mielessään."
Nukketeatteri Piironginlaatikko
Nukketeatteri Piironginlaatikko on uusikaupunkilainen kiertävä nukketeatteri, jonka työskentelytilat sijaitsevat Uudessakaupungissa.
Nukketeatteri Piironginlaatikon perusti vuonna 1984 nukketeatteritaiteilija Kerttu Aaltonen. Hän on ammatiltaan lastentarhanopettaja ja suorittanut myös teatterialan ammattitutkinnon Pieksämäellä vuonna 2002 sekä nukenrakentamisen ja -käsittelyn erikoistumisopinnot Turun ammattikorkeakoulussa vuonna 2005. Aaltoselle myönnettiin vuonna 2005 "Vuoden kulttuuriteko" -palkinto uusikaupunkilaisen lastenkulttuurin edistämisestä. Vuonna 2010 Suomen Kulttuurirahasto huomioi hänet "Vuoden kulttuuriteolla". Uudenkaupungin matkailuoppaat ojensivat Aaltoselle Opasruusun vuonna 2015. Ruusu jaetaan vuosittain sellaisille paikallisille tahoille tai henkilöille, jotka ovat työllään tai toiminnallaan tehneet Uuttakaupunkia myönteisellä tavalla tunnetuksi. 
Nukketeatteri Piironginlaatikon näytelmissä hyödynnetään perinteisten käsinukkien lisäksi esine-, paperi- , pöytä-, marionetti- ja varjoteatterin keinoja. Näytelmiä on esitetty mm. Uudenkaupungin Teatterissa, Turun linnassa, Seikkailupuistossa, päiväkodeissa, kirjastoissa sekä lukuisissa yksityistilaisuuksissa. Teatterin nukkeja ja rekvisiittaa on nähtävillä Uudenkaupungin keskustassa sijaitsevalla Vaakahuoneella. Nukketeatteri Piironginlaatikko järjestää myös koko perheen lastentapahtumia. Noitien kokoontumisajoja on toteutettu keväisin ja Myllymuorin seikkailuja kevätretkien aikaan sekä kesäisin.
Nukketeatteri Piironginlaatikon kotisivut.
Mikrobilääke
Mikrobilääkkeet (antimikrobiset lääkkeet) ovat lääkkeitä, joilla voidaan hoitaa mikrobien aiheuttamia infektioita. Ne tuhoavat mikrobeja tai estävät niiden kasvua ja lisääntymistä.
Yleensä "antibiootti"-sanalla tarkoitetaan sellaisia antimikrobisia lääkeaineita, jotka ovat peräisin luonnon mikrobeista (esimerkiksi homesienen tuottama penisilliini, joka tappaa bakteereita). Kemoterapia-aineiksi kutsutaan tieteellisessä kielenkäytössä antibiootteja sekä niitä antimikrobisia lääkeaineita, jotka on kehitetty synteettisesti. Koska joitain perinteisesti antibiooteiksi kutsuttuja antimikrobisia lääkeaineita valmistetaan nykyisin synteettisesti, käsitteissä on häilyvyyttä. "Kemoterapia-aine"-nimitys on sikäli harhaanjohtava, että "kemoterapia" tarkoittaa monenlaisten tautien hoitamista lääkeainein eikä ainoastaan mikrobilääkkeiden käyttöä infektiotauteihin.
Mikrobilääkkeitä voidaan käyttää mikrobien aiheuttamien infektioiden hoitoon, koska ne ovat isäntäeliölle suhteellisen harmittomia. On olemassa erilaisia mikrobilääkkeitä, joista kukin tehoaa bakteereita, viruksia, sieniä tai loisia vastaan. Antibiootit ovat pieniä molekyylejä (paino alle 2 000 daltonia) eivätkä ne ole entsyymejä.
Alun perin antibiooteilla tarkoitettiin mikro-organismien tuottamia yhdisteitä, jotka vahingoittivat toisia mikro-organismeja. Louis Pasteur havaitsi sellaisten olemassa­olon jo vuonna 1887, mutta pitkään aikaan niitä ei voitu käyttää lääke­aineina, koska kaikki tunnetut anti­biootit olivat vaarallisia myös ihmisille.
Ensimmäinen lääkinnällistä käyttöä saanut anti­biootti oli penisilliini. Vuonna 1928 Alexander Fleming havaitsi, että "Penicillium notatum" -nimisen homesieni tuotti ainetta, joka erityisen tehokkaasti tappoi stafylo­kokkeja. Kuitenkin vasta vuonna 1939 Howard Florey ja Ernst Boris Chain onnistuivat eristämään tämän aineen, penisilliinin puhtaana, ja vuoteen 1941 mennessä sitä oli saatu valmistetuksi riittävästi, jotta sen ominaisuuksia voitiin tarkemmin tutkia. Tämän jälkeen sitä ryhdyttiin valmistamaan yhdys­valtalaisissa lääke­tehtaissa, ja toisen maailman­sodan loppu­vaiheessa sitä jo käytettiin liittoutuneiden haavoittuneiden sotilaiden hoitoon.
Ensimmäinen merkittävä synteettinen kemoterapia-aine oli vuonna 1909 keksitty arsfenamiini, jolla hoidettiin kuppaa.
Mikrobilääkkeitä on anatomis-terapeuttis-kemiallisen lääkeluokituksen ryhmissä J ja P.
Antibiootteja:Synteettisiä bakteerilääkkeitä:
Ylilääkäri
Ylilääkäri on johtotehtävissä, kuten palveluyksikön johtajana, toimiva lääkäri. Terveyskeskuksissa, sairaaloissa ja niiden eri osastoilla työskentelee ylilääkäri, jonka esisijainen tehtävä on toimia kliinistä työtä tekevien lääkäreiden esimiehenä ja/tai vastata yksiköiden lääketieteellisestä toiminnasta. Hallinnollisen työn lisäksi ylilääkäri voi tehdä myös kliinistä työtä.
Suomen puolustusvoimissa on kirurgian ylilääkäri, joka toimii ensihoidon koulutuksen vastuualueen asioissa.
Muun muassa kansaneläkelaitoksen entinen pääjohtaja Jorma Huuhtanen on ylilääkäri.
Täplätikka
Täplätikka ("Campethera cailliautii") on keskiafrikkalainen tikka. Sen esiintymisalue ulottuu Ghanasta itään Etiopiaan ja Somaliaan, sekä etelässä Angolaan, Sambiaan ja Zimbabween. Lajista tunnetaan neljä alalajia. Alfred Malherbe kuvaili lajin holotyypin Mombasasta vuonna 1849.
Savannitäplätikka
Savannitäplätikka ("Campethera nubica") on itäafrikkalainen tikka. Sen esiintymisalue ulottuu Sudanista Ugandaan, Etiopiaan, Somaliaan, Keniaan, Tansaniaan ja Zaireen. Lajista tunnetaan kaksi alalajia. Pieter Boddaert kuvaili lajin holotyypin Pohjois-Sudanin Nubiasta vuonna 1783.
Vaalan vaakuna
Vaalan vaakuna on Vaalan kunnan tunnus. Vaakunan torniaihe on peräisin Kajaanin kihlakunnan sinetistä, ja sen kaateinen polviorsi viittaa paikkakunnan nimen alkukirjaimeen.
Vaakunan selitys on ”punaisessa kentässä alainen, kaateinen polviorsi, josta nousee kolmisakarainen torni; molemmat hopeaa.” Vaakunan on suunnitellut Kaj Kajander, ja Vaalan kunnanvaltuusto hyväksyi sen kokouksessaan 10. elokuuta 1965. Sisäasiainministeriö vahvisti vaakunan käyttöön 11. tammikuuta 1966.
Matteo Messina Denaro
Matteo Messina Denaro, (s. 26. huhtikuuta 1962) on sisilialainen mafioso ja Cosa Nostran nykyinen mahdollinen korkein johtaja, "capo di tutti capi". Messina Denaro on ollut etsintäkuulutettu vuodesta 1993. Hän on Italian etsityin rikollinen ja Forbes-lehti on listannut Messina Denaron maailman kymmenen etsityimmän rikollisen joukkoon.
Messina Denaro syntyi mafiaperheeseen Castelvetranossa Trapanin maakunnassa, Sisiliassa. Hänen isänsä, Francesco Messina Denaro, johti Mafian Trapanin alueen komissiota. Matteo Messina Denaro suoritti ensimmäisen murhansa jo 18-vuotiaana. Messina Denaro saavutti mainetta murhaamalla kilpailevan mafiajohtajan, Vincento Milazzon ja tämän raskaana olleen tyttöystävän.
Isänsä kuoleman jälkeen vuonna 1998 Messina Denaro nousi Castelvetranon ja ympäröivien kaupunkien "capo mandamento"ksi eli aluejohtajaksi. Vincento Virga hallitsi Trapanin aluetta, mutta vuonna 2001 Virgan pidätyksen jälkeen Messina Denaro otti haltuunsa tämän alueen. Messina Denaro yhdisti Trapanin kaksikymmentä mafiaperhettä, ja Trapanin mafia toimii erossa muusta Cosa Nostrasta. Messina Denaro oli Salvatore "Totò" Riinan johtaman Cosa Nostran neuvoston jäsenenä päättämässä Giovanni Falconen ja Paolo Borsellinon murhista. Hän oli myös järjestämässä vuoden 1993 pommituksia, joiden tarkoituksena oli heikentää valtion mafianvastaista toimintaa. 2002 hänelle julistettiin elinkautinen vankeustuomio terrorismista.
Cosa Nostran johtavan päällikön, Bernardo Provenzanon pidätyksen jälkeen vuonna 2006 Messina Denaroa on pidetty mahdollisena seuraajana. Muita mahdollisia vaihtoehtoja olivat Salvatore Lo Piccolo ja Mimmo Raccuglia, joista varsinkin ensimmäistä on pidetty todennäköisenä johtajana. Lo Piccolo pidätettiin vuonna 2007, ja etenkin tämän jälkeen Messina Denaroa on pidetty todennäköisenä seuraajana.
Messina Denaron pääasialliset tulonlähteet ovat suojelurahojen kerääminen yrityksiltä, rakennustyösopimukset sekä huumekauppa. Tammikuussa 2008 Italian viranomaiset takavarikoivat omaisuutta noin 700 miljoonan euron arvosta sisilialaiselta supermarkettiketjun johtohenkilöltä, Giuseppe Grigolilta. Rahat jäljitettiin Messina Denaroon. Tammikuussa 2010 poliisi takavarikoi omaisuutta noin 550 miljoonan euron arvosta sisilialaiselta rakennusmagnaatilta, Rosario Casciolta. Cascion uskotaan pesseen rahaa Messina Denarolle. Syyskuussa 2010 poliisi takavarikoi ennätysmäärän Mafian omaisuutta, noin 1,5 miljardia euroa. Sisilialaisen liikemiehen Vito Nicastrin syytetään pesseen rahaa Messina Denarolle tuuli- ja aurinkoenergiabisneksensä kautta.
Signy Island
Signy Island on Eteläisiin Orkneysaariin kuuluva saari Eteläisessä jäämeressä. Saari sijaitsee noin 3 kilometriä huomattavasti suuremmasta Coronation Islandista etelään. Se on noin 6.5 kilometriä pitkä ja 4 kilometriä leveä. Saarelle sataa lunta noin 280 päivää vuodessa, ja lämpötila pysyy kesäisin 0-3 asteen välillä.
British Antarctic Survey ylläpitää saarella vuonna 1947 perustettua tutkimusasemaa, joka on nykyään miehitettynä ainoastaan kesäisin marraskuusta huhtikuuhun. Tutkimusasema oli ympärivuotisesti miehitettynä vuoteen 1995 asti. Saarelle ei pääse ilmasta käsin, joten tutkimusaseman tarvikevarastoja täydennetään vesiteitse loppukesäisin. Tutkimusasemalla on tilat kymmenelle henkilölle.
99 Ways to Die (kappale)
99 Ways to Die on heavy metal -kappale, jonka on sanoittanut ja säveltänyt Dave Mustaine. Kappale nauhoitettiin alun perin kokoelma-albumille "The Beavis and Butt-Head Experience", sekä julkaistiin myöhemmin myös Megadethin albumilla Hidden Treasures.
Kappale oli myös ehdolla vuoden 1994 Grammy Awardsissa kategoriassa "Best Metal Performance".
99 Ways to Die
99 Ways to Die voi tarkoittaa:
Anas Hajjar
Anas Hajjar (s. 1969 Damaskos, Syyria) on Suomen islamilaisen yhdyskunnan imaami. Hänet valittiin tehtävään 9. marraskuuta 2010 edellisen imaamin Khodr Chehabin kuoltua. Anas Hajjar toimii Muslimiveljeskunnan johtajana Suomessa. Hajjar toimi Suomen Islamilainen Neuvosto (SINE) yhdistyksen puheenjohtajana vuosina 2012–2015.
Hajjar muutti Suomeen 1988, ja alkoi kaksi vuotta myöhemmin opiskella lääketiedettä. Ennen opintojen vanhentumista hän toimi lääkäriharjoittelijana sekä lääkärinsijaisena ja sen jälkeen hän on toiminut mm. Katriinan sairaalassa Vantaalla ATK-asiantuntijana.
Anas Hajjar kertoo edustavansa maltillista islamilaista linjaa. Hän esiintyi vuonna 2010 Yleisradion tv-ohjelmassa "Muslimielämää". Hajjar haluaisi vahvistaa islamilaisen lain asemaa. Homoseksuaaliset teot ovat hänen mukaansa syntiä. Hän ei vastusta varkaan käden katkaisemista, jos varas saa varastamattakin syödäkseen.
Hajjar kuuluu Helsingin suurmoskeija -hankkeen taustasäätiön hallitukseen. Hajjarin mukaan moskeijahanke on myöhässä ja hänen mielestään pääkaupunkiseudulle tarvitaan jopa viisi suurta moskeijaa.
Chuck Behler
Chuck Behler (lausutaan /ˈbiːlər/; s. 13. kesäkuuta 1965 Livonia, Michigan, Yhdysvallat) on yhdysvaltalainen rumpali, joka teki lyhyen uran yhtyeessä Megadeth. Behler toimi yhtyeen rumpalina 1987–1989, ja sinä aikana hän oli mukana albumin "So Far, So Good... So What!" (1988) nauhoituksissa.
Pintakuvio
Pintakuvio () on Iain M. Banksin vuonna 2010 ilmestynyt tieteisromaani, joka kuuluu Kulttuuri-sarjaan. Teos ilmestyi suomeksi vuonna 2012 Gummeruksen kustantamana.
Pintakuvion taustatarina kertoo sodasta virtuaalisia helvettejä vastaan. Virtuaaliset helvetit ovat keinotekoisia kuoleman jälkeisiä elämiä, joihin henkilön tietoisuus sijoitetaan kärsimään ikuista rangaistusta. Useat sivilisaatiot pitävät helvettejä jyrkästi arvojensa vastaisina ja yrittävät siksi sulkea ne kaikkialta galaksista voittamalla muodollisen (virtuaalisen) sodan, josta on sovittu helvettejä puolustavien sivilisaatioiden kanssa. Myös Kulttuuri vastustaa helvettejä, muttei osallistu tähän muodolliseen sotaan suoranaisesti. Kirjassa pitkään sodittu muodollinen sota saavuttaa kulminaatiopisteensä ja kasvaa välien selvittelyksi myös oikeassa todellisuudessa.
Kirjan juoni kertoo useiden keskeisten henkilöiden vaiheista helvettejä vastaan käytävän muodollisen sodan ympärillä. Keskeisiä hahmoja ovat mm. kostoa hakeva orja "Lededje Y'breq", tämän omistaja teollisuusmoguli "Joiler Veppers", muodollisessa sodassa taisteleva sotilas "Vatueil", erääseen helvettiin soluttautuvat Pavulialaiset akateemikot "Prin" ja "Chay" sekä Kulttuurin agentti "Yime Nsokyi". Lisäksi useilla Kulttuurin avaruusaluksilla ja näiden avatareilla on kirjassa merkittävä rooli.
Raidi
Raidi tai "hyökkäysretki" () on eräs tehtävätyyppi videopeleissä, joista varsinkin massiivisen monen pelaajan verkkopeleissä. Tarkoituksena on käyttää erittäin suurta joukkoa (pelaajia) EPH-vastuksen nujertamiseksi. Raidit ovat tulleet tunnetuksi varsinkin erittäin suositun World of Warcraft -roolipelin kautta.
Leeroy Jenkins
Leeroy Jenkins (joskus väärinkirjoitettu muodossa Leroy Jenkins) on yhdysvaltalaisen Ben Schulzin luoma "World of Warcraft" -nettiroolipelihahmo. Hän on tullut tunnetuksi YouTube-videosta ”Leeroy Jenkins”, josta on syntynyt laaja Internet-ilmiö.
Thomas Bengtssonin (Kungen) ohella hän on ainoa pelaaja "World of Warcraftissa", jolle on tehty oma -kortti. Tämän lisäksi hänen mukaansa on nimetty pelissä oma saavutuksensa () ja titteli. Leeroy Jenkins mainitaan muun muassa "South Parkin" jaksossa ”Make Love, Not Warcraft” sekä Jace Hallin musiikkivideossa ”I Play W.O.W”.
YouTube-videossa joukko "World of Warcraft" -pelaajia suunnittelee strategiaa suuren hirviölauman voittamiseksi. Yllättäen Leeroy Jenkins pilaa suunnitelman ryntäämällä ensimmäisenä hirviöiden kimppuun ennen hyökkäyskäskyä karjuen nimeään sotahuutona. Tämän jälkeen eräs pelaajista toteaa "oh my god, he just ran in" ja muut pelaajat seuraavat häntä. Leeroyn myötä kaikki hahmot kuolevat taistelussa ja muut pelitoverit alkavat naljailla Leeroylle tempauksen vuoksi. Leeroy mainitsee videossa, ettei epäonnistuminen ole hänen syytään. Videon julkaisupäivänä sitä katsottiin jopa 343 000 kertaa. Nykyään videolla on katselukertoja yli 40 miljoonaa.
Leroy Jenkins
Leroy Jenkins voi tarkoittaa seuraavia:
Jenkins
Jenkins on muun muassa seuraavien henkilöiden sukunimi:
Maija löytää sävelen
Maija löytää sävelen on Matti Kassilan ohjaama elokuva, joka valmistui 1950.
Elokuva on draamakomedia, jossa kohtaavat orpo Sörnäisten työläiskortteleiden kasvatti ja kulttuurikodissa kasvanut säveltäjä. Romanssia varjostaa Maijan menneisyyden paljastuminen. Elokuva on Kassilan kolmas ohjaus, jonka jälkeen hän teki läpimurron rikoskomedialla "Radio tekee murron". Säveltäjä Ahti Sonninen palkittiin ensimmäisellä musiikki-Jussilla. Käsikirjoituksen tekijätiimi Matti Kassila ja tuottaja Toivo Särkkä on ilmoitettu elokuvan tiedoissa salanimellä Toivo Mattila. Käsikirjoitus perustuu Itävallasta Tukholmaan muuttaneen juutalaispariskunnan tarinaan.
Aikalaisarvioissa elokuva sai kiitosta runsain mitoin. Uransa alussa olevassa ohjaajassa Matti Kassilassa nähtiin jo hänen omaleimaisuutensa: "Nuori, 'taiteellinen ohjaaja'". Muuan kriitikko löysi tarinasta yhden virheen, vahvanpuoleisen tendenssimäisyyden. Juha Nevalainen tosin ei osannut sijoittaa elokuvaa oikein mihinkään lajiin ja luonnehti sitä "tyylittömäksi".
Myöhemmässä arviossa erästä kriitikkoa häiritsee ”lässyttävä” kertojanääni, mutta hän kuitenkin toteaa elokuvan onnistuvan välttämään kuivan moralismin ja pitää kuvia Helsingistä viehättävinä.
Alert (täsmennyssivu)
Alert tarkoittaa seuraavia asioita:
Grove
Grove tarkoittaa muun muassa seuraavia:
Alliance
Alliance tarkoittaa seuraavia asioita:
J. P. Tervo
Juho Pietari Tervo (10. kesäkuuta 1849 Sotkamo – 8. helmikuuta 1920 Pirkkala) oli suomalainen kansakoulunopettaja ja näytelmäkirjailija.
Sotkamon Ruokolahdesta kotoisin olleen Juho Pietari Tervon vanhemmat olivat Pekka Tervo (1809–1866) ja Katariina Korhonen. Perheessä oli yhdeksän lasta joista kaksi poikaa Antti ja Juho Pietari kävivät Jyväskylän opettajaseminaarin ja muuttivat sitten Sotkamosta Tampereelle.
Juho Pietari Tervo toimi kansakoulunopettajana Nokian paperitehtaan koululla.
Juho Tervo oli naimisissa Ida Sjödahlin kanssa. Kirjailija Elsa Tervo oli heidän tyttärensä. Elsa Tervo kirjoitti isästään kuvauksen "Muistoja isästäni" vuonna 1946 "Nokia ennen ja nyt"-lehdessä.
The Mechanix
The Mechanix on yhdysvaltalaisen thrash metal -yhtye Megadethin ensimmäisellä studioalbumillaan julkaisema kappale. Dave Mustaine kirjoitti kappaleen alun perin Metallicalle, mutta toi kappaleen myöhemmin mukanaan Megadethille. Hänet erotettiin Metallicasta juuri ennen heidän esikoisalbuminsa, Kill 'Em Allin julkaisua. Metallican jäsenet muuttivat sanoitusta ja sävellystä julkaisten kappaleen nimellä "The Four Horsemen". Mustainelle annettiin tunnustusta kappaleesta, vaikka hän on sanonut pyytäneensä yhtyettä olemaan julkaisematta materiaaliaan, mistä yhtyeiden mielipiteet eroavat.
Kirkasvalohoito
Kirkasvalohoito on erityisesti kaamosmasennukseen käytetty hoitomuoto. Kirkasvalohoidossa oleva henkilö viettää päivittäin 30–60 minuuttia kirkkaassa keinovalossa silmät auki. Valon voimakkuus kirkasvalohoidossa on 2 500–10 000 luksia ja valon värilämpötila päivänvaloa vastaava 4 000-6 500 kelviniä. Tutkimusten mukaan kaamosmasentuneista noin neljä viidestä hyötyy kirkasvalohoidosta, mutta hoidon vaikutuksen mekanismia ei ole kovin paljoa selvitetty.
Historiassa valohoitoa käytettiin tuberkuloosin hoitomuotona, sillä valo edisti D-vitamiinin tuotantoa iholla ja D-vitamiinin uskottiin parantavan tuberkuloosin. Valohoitoa kutsuttiin helioterapiaksi.
Vuonna 2015 julkaistiin alustava tutkimustulos, jonka mukaan kirkasvalohoidolla voitaisiin mahdollisesti hoitaa kaamosmasennuksen lisäksi myös vaikeaa masennusta.
Urho Ketvel
Urho Johannes Ketvel (s. 12. heinäkuuta 1923 Jyväskylän maalaiskunta) on suomalainen Tuusulassa asuva kirjailija.
Ketvel oli mukana jatkosodan viime vaiheissa ja sodan jälkeen hän pääsi ylioppilaaksi 1946 Turun Suomalaisen Yhteiskoulun sotilaslinjalta. Ketvel opiskeli Turun ja Helsingin yliopistoissa valmistuen humanististen tieteiden kandidaatiksi ja vuosina 1959–1960 hän suoritti dekanaattitutkinnon Wienin yliopistossa.
Ketvel oli Aeron ja Finnairin palveluksessa 1960–1986. Viimeksi hän toimi Finnairin sopimushallinnon päällikkönä.
Ketvel oli perustamassa Luonnonfilosofian seuraa, ja hän on toiminut seuran varapuheenjohtajana sekä toimittanut seuran vuosikirjoja.
Hänen kirjallisen uransa pääteoksena pidetään romaania "Puosun pesti", jossa kerrotaan panamalaisen tankkilaivan miehistöstä.
Tanssiteatteri Glims &amp; Gloms
Tanssiteatteri Glims & Gloms on vuonna 1999 perustettu espoolainen tanssiteatteri. Teatterin taiteellisina johtajina toimivat sen perustaneet koreografit Simo Heiskanen ja Tuomo Railo.
Tanssiteatteri Glims & Glomsin taiteellisena pyrkimyksenä on tuottaa esityksiä, joissa komiikka koskettaa, huumori yllättää ja tanssi kohottaa.
Glims & Gloms tuottaa vuosittain 1-2 produktiota, joissa yhdistyvät monet esittävän taiteen elementit: tanssi, teatteri, musiikki, kuvataide, video ja teatteritekniikan sovellukset. Ohjelmistosta löytyy teoksia niin lapsille kuin aikuisillekin. Glims & Gloms on tunnettu erityisesti suurista produktioistaan, joissa lavalla nähdään useita tanssijoita ja muusikoita. Lisäksi ohjelmistossa on aina kiertuetoimintaan soveltuvia, pienimuotoisempia teoksia. Kiertuita ja näytöksiä Glims & Glomsilla on niin Suomessa kuin ulkomaillakin.
Suomen parhaat työpaikat
Suomen parhaat työpaikat on tutkimus tai kilpailu, jossa Great Place to Work Institute valitsee vuosittain tiettyjen kriteerien mukaan parhaat työpaikat tutkimukseen osallistuvien suomalaisten organisaatioiden joukosta. Tutkimukseen osallistuminen maksaa 4 000–10 000 euroa (2012) organisaation koosta riippuen.
Laatua mitataan kolmella eri tavalla:
Sarjoja on kolme, yrityksen työntekijämäärän mukaan:
15-49 työntekijää50-499 työntekijää500+ työntekijää15-49 työntekijää50-499 työntekijää500+ työntekijää20-49 työntekijää50-499 työntekijää500+ työntekijää
HMS Amethyst
HMS Amethyst on ollut seitsemän Britannian Kuninkaallisen laivaston aluksen nimenä.
Per-Hakon Påwals
Per-Hakon Wilhelm Påwals (sukunimi vuoteen 1955 "Gustafsson"; s. 12. toukokuuta 1928 Helsinki) on suomenruotsalainen runoilija.
Påwals pääsi ylioppilaaksi 1947 ja opiskeli sitten Helsingin yliopistossa. Påwals on käyttänyt runoissaan usein ilkeämielistä ironiaa jonka kohteena on poroporvarillinen ahdasmielisyys.
Tuomas Anhava on suomentanut Påwalsin varhaiskauden runoja kokoelmaan "Salaatinvihreä rakastajatar ja runoja muista kokoelmista" (Otava 1970). Påwals on myös julkaissut itse yhden suomenkielisen runokokoelman.
Trust (Megadethin kappale)
Trust on thrash metal -yhtye Megadethin seitsemännen studioalbumin Cryptic Writingsin aloituskappale. Kappale julkaistiin 8. toukokuuta 1997, niin englannin kuin espanjan kielisenä. Kappale sai merkittävää huomiota televisiossa MTV:llä sekä saavutti 5. sijan Billboardin Mainstream Rock Tracks -listalla, tehden siitä yhtyeen menestyneimmän singlen.
Kappale oli ehdolla vuoden 1998 Grammy-gaalassa kategoriassa "best heavy metal performance".
Kappale on ilmestynyt myöhemmin kolmella kokoelma-albumilla: , ja sekä yhdellä musiikkiboksilla, Warchest.
Viiksitäplätikka
Viiksitäplätikka ("Campethera bennettii") on eteläafrikkalainen tikka. Sen esiintymisalue käsittää päiväntasaajan eteläpuolisen Afrikan Ruandasta, Tansaniasta ja Zairesta etelään. Lajista tunnetaan kaksi alalajia. Andrew Smith kuvaili lajin holotyypin läntisestä Transvaalista vuonna 1836.
Haloila
Oy M. Haloila Ab on yksi maailman johtavista lavakuormien käärintäkoneita valmistavista yrityksistä. Haloilan tehtaat sijaitsevat Maskussa sekä Kărdžalissa, Bulgariassa, jossa valmistetaan puoliautomaattikoneita.
Haloila on osa kansainvälistä Signode Industrial Group -konsernia, joka on maailman johtavia teollisten pakkaustuotteiden valmistajia. Signode Industrial Group toimii kuudella mantereella ja työllistää lähes 7 000 henkilöä. Haloilan sisaryritykset, Muller LCS ja Mima Films, ovat erikoistuneet käärintäkalvojen valmistukseen ja tuotekehitykseen.
Haloilan puoli- ja täysautomaattisia käärintäkoneita käytetään erilaisten tuotelavojen käärintään esimerkiksi elintarvike-, juoma- ja rakennusteollisuudessa sekä logistiikkakeskuksissa.
Haloilan tunnetuin tuote on täysautomaattinen Octopus-käärintäkone, joita on valmistettu yli 5 500 kappaletta. Vuonna 2008 valmistuneen kolmannentuhannen Octopus-koneen valmistuminen noteerattiin myös kansainvälisessä mediassa.
Octopus-koneita on valmistettu vuodesta 1983 ja se oli valmistuessaan ensimmäinen kehätyyppinen lavakuormien käärintäkone. Vuonna 2013 yhtiö vietti Octopus-koneiden 30-vuotisjuhlavuotta. Octopus on edelleen maailman markkinajohtaja ja yksi pakkausalan tunnetuimmista brändeistä. Sitä valmistetaan nykyisin myös Kanadassa konsernin toisessa yksikössä Yhdysvaltain markkinoille. Vuonna 2015 Haloila toi markkinoille aivan uudentyyppisen kehäkoneen, Octopus GP:n, joka täydentää Octopus-tuoteperhettä.
Muita Haloilan käärintäkoneita ovat muun muassa Cobra, Ecomat ja Rolle. Vuosien saatossa palveluliiketoiminnasta on tullut yhä merkittävämpi osa yrityksen toimintaa ja tarjoamaa, kattaen käärintäkoneiden koko elinkaaren laajan palveluverkoston avulla.
Haloila on perustettu vuonna 1972. Ensimmäiset pyöriväpöytäiset kiristekalvokäärintäkoneet valmistettiin vuonna 1976 ja vuonna 1983 Haloila toi markkinoille ensimmäisen automaattisen Octopus-käärintäkoneen. Illinois Tool Works Inc. (ITW) osti Haloilan vuonna 1995 ja vuonna 2014 Haloilasta tuli osa Signode Industrial Group -konsernia.
Tillaeus
Tillaeus (myös Tilaeus ja Tillæus) on vuonna 1906 ilmestyneen sukuhistoriallisen julkaisun mukaan pappissuku, jonka historia tunnetaan 1600-luvulta lähtien. Tillaeuksilla on sukuvaakuna vuodelta 1697. Suomeen suku on tullut 1700-luvulla ja se tunnetaan itäsuomalaisena sotilassukuna, sitä ei ole introdusoitu Suomen aateliin.
Viirutäplätikka
Viirutäplätikka ("Campethera abingoni") on afrikkalainen tikka. Sen esiintymisalue ulottuu Senegambiasta ja Pohjois-Guineasta itään Etelä-Sudaniin, läntiseen Ugandaan ja Kenian lounaisosaan, sekä etelään aina Etelä-Afrikkaan saakka. Lajista tunnetaan kuusi alalajia. Andrew Smith kuvaili lajin holotyypin Zeerustin alueelta läntisestä Transvaalista vuonna 1836.
Ruskokorvatikka
Ruskokorvatikka ("Campethera caroli") on keskiafrikkalainen tikka. Sen esiintymisalue ulottuu Guinea-Bissausta ja Sierra Leonesta itään aina Sudaniin, Ugandaan, Keniaan ja Tansaniaan, sekä etelässä Angolaan, Etelä-Zaireen ja Sambiaan. Lajista tunnetaan kaksi alalajia. Alfred Malherbe kuvaili lajin holotyypin Gabonista vuonna 1852.
Raitatäplätikka
Raitatäplätikka ("Campethera tullbergi") on keskiafrikkalainen tikka. Sen esiintymisalue ulottuu Nigeriasta itään Kameruniin, Itä-Zaireen, Ruandaan, Burundiin, Ugandaan, Keniaan ja Tansaniaan. Lajista tunnetaan kolme alalajia. Yngve Sjöstedt kuvaili lajin holotyypin Kamerunista vuonna 1892.
Pisamatikka
Pisamatikka ("Campethera punctuligera") on länsiafrikkalainen tikka. Sen esiintymisalue ulottuu Mauritanian lounaisosasta ja Senegambiasta itään Sudanin lounaisosiin, ja etelässä Kameruniin ja Zairen koillisosaan. Lajista tunnetaan kaksi alalajia. Johann Georg Wagler kuvaili lajin holotyypin Senegambiasta vuonna 1827.
Pikkutäplätikka
Pikkutäplätikka ("Campethera nivosa") on keskiafrikkalainen tikka. Sen esiintymisalue ulottuu Senegambiasta itään Sudanin lounaisosaan ja Kenian länsiosaan, sekä etelässä Luoteis-Angolaan, Luoteis-Sambiaan ja Zaireen. Lajista tunnetaan neljä alalajia. William John Swainson kuvaili lajin holotyypin Länsi-Afrikasta vuonna 1837.
Johan Paulinus
Johan Paulinus, nimi 1690 tapahtuneen aateloinnin jälkeen Johannes Pauli á Lillienstedt (14. kesäkuuta 1655 Pori – 26. syyskuuta 1732 Diwitz, Pommeri) oli suomalaissyntyinen kreivi, valtaneuvos ja maaherra. Hänet tunnetaan hänen 22-vuotiaana maaliskuussa 1678 Uppsalassa pitämästään kreikankielisestä ylistyspuheesta "Magnus Principatus Finlandia, epico carmine depicta" (Oraatio Suomen Suurruhtinaskunnan ylistykseksi).
Paulinuksen vanhemmat olivat Mouhijärven kirkkoherra Paul Raumannus ja Agneta Henriksdotter. Hän kävi Porin triviaalikoulua ja pääsi ylioppilaaksi Turussa 1672. Paulinus opiskeli sitten Turun akatemiassa ja Uppsalan yliopistossa.
Paulinuksesta tuli kamarikollegion presidentin sihteeri 1683, valtiokonttorin protokollasihteeri 1685 ja Turun akatemian lainopin professori 1686 (hän ei kuitenkaan hoitanut tätä virkaa). Paulinus aateloitiin 1690, ja hänestä tuli vapaaherra 1713 ja kreivi 1719.
Paulinus oli vuodesta 1692 Svean hovioikeuden sihteerinä ja samalla Liivinmaan komission vt. sihteerinä. Hänestä tuli revisiosihteeri ja lakikomission jäsen 1698, Wismarin tribunaalin varapresidentti ja johtaja Ruotsin Pommerissa 1705 sekä hovikansleri 1710 ja Itä-Götanmaan läänin maaherra 1710. Tämän jälkeen Paulinuksesta tuli ulko- ja diplomaattiasiaintoimituskunnan valtuusneuvos 1714 sekä valtaneuvos ja valtiokanslianeuvos 1719. Hän erosi palveluksesta 1720 mutta toimi vielä Wismarin tribunaalin presidenttinä 1727.
Paulinus omisti useita maatiloja Ruotsissa ja Ruotsin Pommerissa sekä lisäksi Suomessa Anolan kartanon Ulvilassa, Tuorlahden kartanon Kalannissa ja Ruotsinkylän kartanon Tuusulassa.
Paulinus tunnettiin lahjakkaana runoilijana. Hänen tunnetuin teoksensa on 372-säkeinen kreikankielinen ylistyspuhe Suomen maalle ja kansalle "Magnus Principatus Finlandia, epico carmine depicta" (Oraatio Suomen Suurruhtinaskunnan ylistykseksi). Johan Ludvig Runeberg käytti tätä puhetta runonsa "Vårt land" pohjana.
Koulukaverit
Koulukaverit -yhteisö (www.koulukaverit.com) on vuonna 2002 perustettu yhteisösivu, jolla on yli 900 000 käyttäjää. Palvelun avulla voi etsiä vanhoja koulukavereita kaikista Suomen kouluista joko kirjautumalla omaan kouluusi tai käyttämällä apuna oppilashakua. Koulutovereiden lisäksi palvelusta voi löytää muitakin vuosien varrella kadonneita kavereita.
Koulukaverit-palvelun käyttö perustuu käyttäjän henkilökohtaiseen kouluhistoriaan. Tästä syystä palvelun käyttö edellyttää rekisteröitymistä. Täyttämällä palvelun profiilikortin voi jakaa muiden kanssa omat mielenkiinnon kohteet ja linkittää profiilin muihin sosiaalisen median sivuihin.
Koulukaverit-sivustolla voi:
Palvelua on uudistettu vuoden 2010 aikana, ja se on toiminut vuoden 2010 tammikuusta lähtien Elisan portaalissa. Koulukaverit-sivuston suosion nostattamana on perustettu samalla periaatteella toimiva "Inttikaverit"-sivusto.
Widzew Łódź
Widzew Łódź on jalkapalloseura Łódźista Puolasta. Sen joukkue pelaa maan neljänneksi korkeimmalla sarjatasolla III ligassa. Seura perustettiin vuonna 1910 nimellä "TMRF Widzew". Vuonna 1922 seura perustettiin uudelleen nimellä "RTS Widzew". Vuonna 2015 taloudellisen tilanteen takia seura lopetti toimintansa pelattuaan III ligassa. "RTS Widzew" perustettiin samana vuonna uudelleen pelaamaan IV ligassa. Joukkue on nimetty Łódźin samannimisen alueen mukaan.
Widzew Łódź on voittanut Puolan-mestaruuden vuosina 1981, 1982, 1996 ja 1997, ja Puolan cupin vuonna 1985. Vuonna 1983 seura ylsi Euroopan cupin välieriin.
Lentopallon SM-liigakausi 1997–1998
Lentopallon SM-liigassa kaudella 1997-1998 pelattiin kymmenen joukkueen nelinkertainen sarja, jonka jälkeen kuusi parasta joukkuetta jatkoi mestaruuskamppailua pudotuspelein.
Mestarit: Jörgen Eriksson , Sami Harjula, Miika Heikkinen, Kardo Künnap,
Saku Määttä, Tapio Nissi, Mika Pyrhönen, Aki Riihimäki, Sami Siuko, Timo Tolvanen. Valmentaja: Juha Zitting.
Why Would Anyone Believe in God?
Why Would Anyone Believe in God? on kognitiivisen uskontotieteen edustajan Justin Barrettin kirja, joka käsittelee ihmisen luontaista taipumusta uskoa Jumalaan ja tämän taipumuksen erilaisia tulkintoja.
Barrettin vastauksena on, että ihmiset uskovat Jumalaan, koska ihmismieli on rakennettu niin, että se luonnostaan tuottaa uskon Jumalaan. Barrettin mielestä usko Jumalaan on lähes väistämätön seuraus siitä, miten ihmismieli on rakennettu.
Barrettin mukaan "usko Jumalaan on lähes väistämätön seuraus siitä, miten mielemme on rakennettu. Suurin osa uskomuksistamme on seurausta sellaisten mielen työkalujen toiminnasta, jotka ovat tietoisuutemme alapuolella. Se, mitä tietoisesti uskomme, on suureksi osaksi näiden tiedostamattomien uskomusten tuotosta." Hän kirjoittaa edelleen, että "usko jumaliin sopii hyvin yhteen näiden automaattisten olettamusten kanssa; usko kaikkitietävään, kaikkivaltiaaseen Jumalaan sopii vielä paremmin yhteen kyseisten olettamusten kanssa."
Jacob Chronander
Jacob Persson Chronander (n. 1620 Skara, Länsi-Götanmaa – 20. huhtikuuta 1694 Visby, Gotlanti) oli ruotsalainen Turun akatemiassa opiskellut tuomari, joka tunnetaan kahdesta Turussa kirjoittamastaan ylioppilaskomediasta, jotka olivat Suomen ensimmäiset tunnetut näytelmät.
Chronander kävi Skaran lukiota ja pääsi ylioppilaaksi Turussa 1643. Hän opiskeli Turun akatemiassa valmistuen lakitieteen lisensiaatiksi 1651. Chronander toimi myöhemmin oikeushallintomiehenä Pommerissa, Gotlannin kihlakunnan tuomarina 1660–1689 sekä Gotlannin eteläisen kihlakunnan tuomarina 1692–1694. Hän oli myös Visbyn kaupungin pormestarina 1661–1667.
Chronander kirjoitti Turussa ollessaan kaksi ylioppilaskomediaa "Surge eller Flijt och oflitighetz Skodespegel, författar vthi Een lustigh Comoedie" (1647) ja "Bele-Snack eller een Ny Comoedia, Innehållandes om Gifftermåhl och Frijerij åthskilleliga Lustige Discurser och Domar" (1649). Chronanderin Surge-näytelmä esitettiin Turussa 1647 maisteripromootion kunniaksi, ja Chronander esitti itse siinä Circeius-nimistä laiskaa ylioppilasta.
Chronander oli naimisissa Turun hovioikeuden asessorin Petrus Laurenti Vigelius Ekenbergin tyttären Anna Ekenbergin kanssa.
Jousikvartetto nro 13 (Šostakovitš)
Dmitri Šostakovitš sävelsi kolmattatoista jousikvartettoaan b-mollissa (op. 138) vuosina 1969–1970 ortopedisellä klinikalla vietettyjen hoitojaksojen välissä. Hän kärsi tuohon aikaan poliosta, joka rampautti hänen oikean kätensä. Pian sävellystyön valmistuttua hän sai myös useita sydänkohtauksia. Beethoven-kvartetti kantaesitti synkän teoksen joulukuussa 1970.
Jousikvartetto koostuu vain yhdestä, mutta pitkästä osasta (Adagio – Doppio movimento – Tempo primo), jonka avaa alttoviulun eleginen teema. Teos on omistettu alttoviulisti Vadim Borisovskille.
Robert Lavonius
Robert Johannes Lavonius (16. joulukuuta 1879 Helsinki – 2. tammikuuta 1967 Helsinki) oli suomalainen liikemies ja vuorineuvos. Lavonius oli toimitusjohtaja Tampereen Pellava- ja Rauta-Teollisuus Oy:ssä, Kone- ja Siltarakennus Oy:ssä, Oy Hietalahdessa, Crichton-Vulcan Oy:ssä ja vuoteen 1955 Teijon Tehtaat Oy:ssä.
Hän oli Magnus Lavoniuksen veli.
Ikeya–Murakami
Ikeya-Murakami, virallisesti C/2010 V1 (Ikeya-Murakami), on pitkäjaksoinen komeetta, jonka löysivät japanilaiset Kaoru Ikeya ja Skigeki Murakami toisistaan riippumatta 3. marraskuuta 2010.. Komeetta löytyi täysin visuaalihavaintojen avulla, mikä on varsin harvinaista nykyisin.
Alustavien arvioiden mukaan komeetta saavutti perihelin 18. lokakuuta 2010, jolloin se oli 1,7 AU:n etäisyydellä Auringosta
Löytyessään komeetta oli 8. magnitudin kohde, mutta pian löytymisensä jälkeen komeetan komassa havaittiin nopeita muutoksia, jotka muistuttavat jossain määrin komeetta 17P/Holmesin purkausta vuonna 2007.
Simo Heiskanen
Simo Heiskanen (s. 1969) on espoolaisen Tanssiteatteri Glims & Glomsin toinen perustajajäsen ja taiteellinen johtaja yhdessä puolisonsa Tuomo Railon kanssa. Hän on koreografi ja tanssija, mutta on suunnitellut ja säveltänyt myös äänimaiseman tai musiikin useisiin tanssiteoksiin.
Heiskanen opiskeli Teatterikorkeakoulun tanssitaiteen laitoksella vuosina 1990–1995. Hän on työskennellyt muun muassa Aurinkobaletissa, Helsingin Kaupunginteatterissa, Suomen Kansallisteatterissa ja Svenska Teaternissa.
Heiskanen on saanut taiteilija-apurahaa yksivuotisesti vuosina 1999, 2003 ja 2004 sekä kolmivuotisesti 2005–2007.
Jasperin rautatieasema
Jasperin rautatieasema on rautatieliikennepaikka Jasperin taajamassa, Albertan provinssissa Kanadassa. Se sijaitsee Canadian National Railwayn omistamalla mantereen idästä länteen ylittävällä radalla, noin 866 kilometriä Vancouverista itään. Asemalla pysähtyy VIA Railin The Canadian -juna, ja se on saman yhtiön Prince Rupertista tulevan Skeena-junan pääteasema. Jasperin asema toimii myös pääteasemana Rocky Mountaineer -rautatieyhtiön turistijunille Rainforest to Gold Rush ja Journey through the Clouds.
Vuonna 1911 Grand Trunk Pacific Railwayn mantereen ylitse rakentama rautatielinja saavutti alueen ja yhtiö perusti Fitzhughin rautatieaseman, joka nimettiin Grand Trunk Pacific Railwayn johtajan mukaan. Fitzhugh nimettiin vuonna 1913 uudelleen alueella aikaisemmin sijainneen turkiskauppa-aseman mukaan Jasperiksi.
Jasperin asemalla sijaitsi vuoden 2009 huhtikuuhun saakka korpinpäinen toteemipaalu. Toteemipaalu veistettiin vuosien 1870–1880 välillä Kuningatar Charlotten saarilla sijaitsevassa Massetin kylässä. Rautatieyhtiö hankki toteemipaalun omistukseensa vuonna 1915 ja kuljetti sen rautateitse Jasperiin turistinähtävyydeksi. Toteemipaalu on veistetty jättituijasta ja oli aluksi perinteiden mukaisesti maalaamaton. Jasperin rautatieasemalla sijainnut toteemipaalu on kuitenkin turistien miellyttämiseksi vastoin perinteitä maalattu useampaan otteeseen kirkkailla väreillä. Vuonna 2008 todettiin toteemipaalun lahonneen korjauskelvottomaksi ja se varastoitiin turvallisuussyistä. Suunnitelmissa on palauttaa paalu takaisin Massetin kylään, jossa se alun perin veistettiin, ja korvata se uudella paalulla, joka veistettäisiin samalla alueella.
Alkuperäinen asemarakennus tuhoutui tulipalossa talvella 1924–1925. Nykyinen asemarakennus valmistui vuonna 1926. Jasperin rautatieasema määriteltiin historialliseksi rauatieasemaksi 1992.
Kapintäplätikka
Kapintäplätikka ("Campethera notata") on eteläafrikkalainen tikka. Sen esiintymisalue käsittää Etelä-Afrikan eteläosan Swellendamin alueelta Natalin eteläkolkkaan. Martin Lichtenstein kuvaili lajin holotyypin Etelä-Afrikan eteläosasta vuonna 1823.
Samuel Clason
Samuel ”Sam” Clason (23. kesäkuuta 1867 Uppsala - 19. joulukuuta 1925 Tukholma) oli ruotsalainen historioitsija ja poliitikko.
Hän oli professori Edward Clasonin och Clara Ulffin poika, joka meni naimisiin Elin Sebardtin kanssa 1895.
Clason aloitti opintonsa Uppsalan yliopistossa 1884, ja vuonna 1887 hänestä tuli filosofian kandidaatti. Vuonna 1895 hänestä tuli filosofian tohtori. Clasonista tuli historian professori Lundin yliopostossa 1904 vuoteen 1916, jolloin hänestä tuli Riksarkivetin arkistonhoitaja ("riksarkivarie").
Poliittisen uransa hän aloitti ensimmäisessä kamarissa 1907, missä hän istui kuoleman päiviinsä saakka. Hän oli oikeistomies, kansallismielinen ja uskovainen, ja oli Ernst Tryggerin hallituksen kirkkoministeri ("ecklesiastikminister"). Hän oli myös mukana perustamassa "Riksföreningen för svenskhetens bevarande i utlandet" vuonna 1908.
Juovatäplätikka
Juovatäplätikka ("Campethera mombassica") on itäafrikkalainen tikka. Sen esiintymisalue ulottuu eteläisestä Somaliasta Kenian rannikkoa pitkin Tansanian koillisosiin. Gustav Adolf Fischer ja Anton Reichenow kuvailivat lajin holotyypin Mombasasta vuonna 1884.